Mere

náhľad|Predajňa v Lipsku

Mere je ruský reťazec diskontných predajní spoločnosti Torgretail a medzinárodná značka skupiny spoločností Svetofor so sídlom v Krasnojarsku. Prevádzky reťazca sa nachádzajú v Rusku, Kazachstane, Bielorusku a Číne. V novembri 2017 sa MERE stala registrovanou značkou Úradu Európskej únie pre duševné vlastníctvo a prvý obchod pod touto značkou otvorili nasledujúci rok v Snagove v Rumunsku. K decembru 2019 sieť predajní zahŕňala približne 1 400 miest.

V júli 2020 bola otvorená prvá poľská predajňa v Čenstochovej a v pláne je ďalších 105. V Česku sú aktuálne (2025) v prevádzke tri predajne a do dvoch rokov má pribudnúť ďalších 50. V roku 2022 malo byť na Slovensku otvorených päť predajní, expanzia však nevyšla a v januári 2025 sa objavili informácie o druhom pokuse vstúpiť na slovenský trh. Začiatkom októbra 2025 bola bez veľkolepého otvorenia otvorená prvá slovenská prevádzka na Námestí Ľudovíta Štúra 28 v Banskej Bystrici.

Prevádzkový model spoločnosti má za cieľ znížiť ceny v miestnych supermarketoch približne o 20 – 30 % tým, že dodávatelia budú dodávať priamo do obchodov, udrží nízky počet zamestnancov a tovar vystaví priamo na paletách, na ktorých prichádza.

 Referencie 

 Iné projekty 

Kategória:Obchodné reťazce
Kategória:Obchodné reťazce na Slovensku
Kategória:Obchodné značky